2021. gada 21. aprīlī Rīkojums Nr. 266

Rīgā (prot. Nr. 34 47. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai finansējumu, kas nepārsniedz 52 247 703 *euro*, lai stiprinātu veselības nozares kapacitāti un noturību, tai skaitā:

1.1. Nacionālajam veselības dienestam – finansējumu, kas nepārsniedz 52 087 557 *euro*,no tiem:

1.1.1. finansējumu, kas nepārsniedz 51 027 000 *euro*, vakcīnu iegādei, loģistikai un vakcinēšanai pret Covid-19 infekciju;

1.1.2. finansējumu, kas nepārsniedz 640 000 *euro*,piemaksai ģimenes ārstiem par sasniegtajiem vakcinācijas rādītājiem pret Covid-19 infekciju senioru un hronisko pacientu grupā;

1.1.3. finansējumu, kas nepārsniedz 2 057 *euro*, lai nodrošinātu adrenalīna injekcijas;

1.1.4. finansējumu, kas nepārsniedz 418 500 *euro*, lai nodrošinātu komunikācijas pasākumus saistībā ar vakcinēšanos;

1.2. Neatliekamās medicīniskās palīdzības dienestam – finansējumu, kas nepārsniedz 160 146 *euro*, lai sniegtu neatliekamo medicīnisko palīdzību personām, kurām vakcinācija pret Covid-19 infekciju izraisījusi komplikācijas (blakusparādības).

2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav izteikusi iebildumus, veikt apropriācijas izmaiņas.

4. Šā rīkojuma 1.1.2. apakšpunktā minēto finansējumu piešķir ģimenes ārstu valsts apmaksāto veselības aprūpes pakalpojumu sniegšanai atbilstoši Eiropas Komisijas 2011. gada 20. decembra lēmuma "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) nosacījumiem.

Ministru prezidents A. K. Kariņš

Veselības ministrs D. Pavļuts